
Ο ΛΙΚΙΝΙΟΣ ΜΟΥΡΗΝΑΣ ΚΑΙ

ΤΑ ΗΘΗ ΤΗΣ ΑΝΑΤΟΛΗΣ
Hic vero, iudices, et fuit in Asia et viro fortissimo, patri suo, magno 
adiumento in periculis, solacio in laboribus, gratulationi in victoria fuit. 
Et si habet Asia suspicionem quandam luxuriae, Murenam laudare 

debemus, quod Asiam vidit sed in Asia continenter vixit. Quam ob rem 
accusatores non Asiae nomen Murenae obiecerunt, ex qua laus familiae, 

memoria generi, honos et gloria nomini constituta est, sed aliquod 

flagitium ac dedecus aut in Asia susceptum aut ex Asia deportatum. 
Meruisse vero stipendia in eo bello virtutis fuit; patre imperatore 

libentissime meruisse pietatis fuit; finem stipendiorum patris victoriam ac 

triumphum fuisse felicitatis fuit.

